cyanic-selkie/wikianc huggingface dataset:
Leyland Motor Corporation
Μετά τον πόλεμο
Ο Donald Stokes (Ντόναλντ Στόουκς) ανέλαβε επικεφαλής της εταιρείας το 1964 και το 1968 οδήγησε την εταιρεία σε συγχώνευση με την British Motor Holdings (BMH), μια συγχώνευση που οδήγησε στη δημιουργία της British Leyland Motor Corporation (BLMC). Η BMH έφερε στη νέα εταιρεία ακόμα περισσότερες βρετανικές αυτοκινητοβιομηχανίες, όπως τη Daimler, τη Guy Motors, τη BMC, την Austin και την Morris.
Εποχή British Leyland
Η BLMC ήταν εξαιρετικά δύσκολο να καταφέρει να διατηρηθεί, αφού η δυσκολίες που αντιμετώπιζε η διοίκηση ήταν τεράστιες, λόγω του εξαιρετικά μεγάλου αριθμού εταιρειών. Αυτός και άλλοι λόγοι οδήγησαν την BLMC το 1974 στην κρατικοποίησή της. Τα προβλήματά της πάντως, δεν είχαν ακόμα τελειώσει.
Το 1975, μετά την έκδοση της μελέτης του Don Ryder σχετικά με το μέλλον της εταιρείας, η BLMC κρατικοποιήθηκε, αλλάζοντας το όνομά της British Leyland Ltd (BL Ltd.). Όλες οι εταιρείες που είχε στην κατοχή της οργανώθηκαν κάτω από τομείς και η παραγωγή φορτηγών και λεωφορείων έγινε ο τομέας Leyland Truck & Bus. Ο τομέας αυτός χωρίστηκε στα δύο το 1981, με τις επωνυμίες Leyland Bus και Leyland Trucks. Το 1982 η BL μετονομάζεται σε Austin Rover Group και το 1986 σε Rover Group. Το μερίδιό της στην Ashok Leyland ήταν ελεγχόμενο από τη Land Rover Leyland International Holdings και πουλήθηκε το 1987.
Λεωφορεία
Η κατασκευή λεωφορείων αποσχίσθηκε από τον Όμιλο μέσω εξαγοράς από τη διοίκησή της και είχε ως αποτέλεσμα τη δημιουργία της Leyland Bus, που εξαγοράστηκε από τον τομέα λεωφορείων της Volvo το 1988. Με την εξαγορά άμεσα καταργήθηκαν οι περισσότερες σειρές προϊόντων της εταιρείας.
Φορτηγά
Το 1987, ο τομέας Leyland Trucks του Ομίλου Rover συγχωνεύθηκε με τη DAF Trucks της Ολλανδίας και οι μετοχές της έγιναν διαθέσιμες στο ολλανδικό χρηματιστήριο ως DAF NV. Η νέα εταιρεία αποκαλούνταν στη Βρετανία Leyland DAF και στις υπόλοιπες χώρες απλά DAF. Το 1993 η DAF NV κήρυξε πτώχευση και ο βρετανικός τομέας λεωφορείων αγοράστηκε από τη διοίκηση της εταιρείας και έγινε Leyland Trucks. Το τμήμα ελαφρών φορτηγών αγοράστηκε επίσης από τη διοίκηση και μετονομάστηκε σε LDV Ltd.. Η εταιρεία ανταλλακτικών (Multipart) έγινε κομμάτι της εταιρείας LEX.
Το 1998, η Leyland Trucks αγοράστηκε από την αμερικανική εταιρεία κατασκευής φορτηγών PACCAR. Η Leyland Trucks είναι τώρα τομέας της PACCAR και από το εργοστάσιο στην πόλη Λέιλαντ της βορειοδυτικής Αγγλίας είναι διαθέσιμα περίπου 14,000 φορτηγά, το ένα τρίτο των οποίων πωλήθηκαν στην Ευρωπαϊκή Ένωση.
Λεωφορεία
Ιστορικά, η Leyland Motors ήταν κατασκευαστής λεωφορείων που σημείωναν επιτυχία τόσο στη Βρετανία όσο και διεθνώς. Ήταν η εταιρεία που πρώτη παρήγαγε το ιστορικό διώροφο Leyland Atlantean μεταξύ 1956 και 1986.
Χρονολογίες
Κατηγορία:Πρώην αυτοκινητοβιομηχανίες Κατηγορία:Βρετανικές αυτοκινητοβιομηχανίες Κατηγορία:Κατασκευαστές λεωφορείων Κατηγορία:Κατασκευαστές φορτηγών
Edinburgh Encyclopaedia
Η Edinburgh Encyclopædia (εγκυκλοπαίδεια του Εδιμβούργου) ήταν εγκυκλοπαίδεια 18 τόμων, έντυπη και δημοσιευμένη από τον Ουίλιαμ Μπλάκγουντ (William Blackwood) σε έκδοση του Ντέιβιντ Μπριούστερ (David Brewster) από το 1808 έως το 1830. Όντας ανταγωνιστική της Encyclopædia Britannica που εκδιδόταν επίσης στο Εδιμβούργο η Edinburgh Encyclopaedia θεωρείται γενικά δυνατότερη σε επιστημονικά ζητήματα, και τα περισσότερα επιστημονικά λήμματα γράφτηκαν από τον ίδιο τον εκδότη.
Συνεισφορές
Άλλοι συνεισφέροντες στην εγκυκλοπαίδεια ήταν οι Άνταμ Αντερσον, Τσαρλς Μπάμπατζ, Τόμας Καρλάιλ Ρόμπερτ Γκόρντον, Ρόμπερτ Έντμοντ Γκραντ, Τζον Λέσλι, , Χέντρι Λίστον, Τζον Γκίμπσον Λόκχαρτ και ο Τόμας Τέλφορντ.
Το 1815 ο Ουΐλιαμ Έλφορντ Λιτς δημοσίευσε την πρώτη βιβλιογραφία εντομολογίας στην Edinburgh Encyclopædia.
Οι Joseph Parker της Φιλαδέλφεια και Whiting & Watson της Νέας Υόρκης εκτύπωσαν τις αμερικανικές εκδόσεις, και τις δύο το 1832.
Online ανάγνωση
Κατηγορία:Εγκυκλοπαίδειες
Αρκοί
Να μην συγχέεται με το νησί Αρκός της Αλικαρνασσού
Οι Αρκιοί ή Αρκοί είναι νησί του Αιγαίου στο σύμπλεγμα της Δωδεκανήσου με 44 κατοίκους (απογραφή 2011) και διοικητικά ανήκει στον δήμο Πάτμου. Η επιφάνεια του νησιού είναι 6,697 τετραγωνικά χιλιόμετρα και έχει μήκος ακτών 25 χιλιόμετρα. Το νησί έχει ακτοπλοϊκή συγκοινωνία με την Πάτμο, τη Λέρο, τους Λειψούς και την περίοδο του καλοκαιριού γίνονται ημερήσιες εκδρομές από το λιμάνι της Πάτμου προς το λιμάνι των Αρκιών.
Η θαλάσσια περιοχή του ακρωτηρίου Κουμαρός μαζί με τη ζώνη αιγιαλού της νησίδας Κουμαρός, στα βόρεια του νησιού, έχει χαρακτηριστεί θαλάσσιος αρχαιολογικός χώρος. Όλο το σύμπλεγμα έχει χαρακτηριστεί από το Ευρωπαϊκό Οικολογικό Δίκτυο NATURA 2000, ως Ζώνη Ειδικής Προστασίας για τα είδη: Μαυροπετρίτης (Falco eleonorae), Αιγαιόγλαρος (Larus audouinii), Θαλασσοκόρακας (Phalacrocorax aristotelis) και Μύχος της Μεσογείου (Puffinus yelkouan).
Με το όνομα Αρκοί συχνά αναφέρεται ολόκληρο το σύμπλεγμα των νησιών που βρίσκονται γύρω από το μεγαλύτερο νησί, τους Αρκιούς. Στο σύμπλεγμα των Αρκιών εκτός από το ομώνυμο μεγαλύτερο νησί συμπεριλαμβάνονται τα νησιά: Αργελούσσα, Μάραθος (ή Μαράθι), Καλόβολος, Σπολάτο, Μακρονήσι, Στρογγυλό, Κούμαρος (ή Κόμαρος), Αβάπτιστο, Ψαθονήσι, Τσούκα, Σμυνερονήσι (ή Σμινερό) και Τσουκάκι.
Παραπομπές
www.arki-island.gr
Ίρις Λογοθετοπούλου
Βιογραφία
Γεννήθηκε στην Αθήνα το 1923. Σπούδασε ζωγραφική στο Μόναχο, τη Βιέννη και τέλος στην Αθήνα με τον Σπυρίδωνα Βικάτο. Το έργο της περιλαμβάνει προσωπογραφίες, ανθογραφίες και διακοσμητικές συνθέσεις και διακρίνεται για την ευαισθησία στον τρόπο απόδοσης των θεμάτων. Ακόμα, έχει την ευχέρεια να κινείται με επιτυχία στο πεδίο της αφαίρεσης, όπως αποδεικνύουν οι μνημειακές συνθέσεις της. Παρουσίασε έργα της σε ατομικές (Αθήνα, 1952) και ομαδικές εκθέσεις (Πανελλήνιες 1952, 1960). Πέθανε στην Αθήνα το 1971.
Το έργο της «Άνθη» ανήκει στη Συλλογή Πινάκων του Φιλολογικού Συλλόγου Παρνασσός. Είναι φτιαγμένο από λάδι σε καμβά, διαστάσεων 0,43 x 0,56 μ. και ανήκει στις ανθογραφίες.
Σύνθεση με άνθη. Τα άνθη ζωγραφίζονται με ζωηρή πινελιά, επιδιώκεται τολμηρή χρωματική αντίθεση των τόνων του κόκκινου (τα άνθη) και του μπλε (βάζο). Τα φύλλα παρουσιάζονται περισσότερο σχηματοποιημένα και αποτελούν μαζί με το υποχρωματισμένο φόντο και το θαμπό λευκό του τραπεζομάντιλου ιδανικό μέσο για την ανάδειξη της αντίθεσης που δημιουργούν τα ζωντανά, δυναμικά μικρά σύνολα των λουλουδιών, που είναι τοποθετημένα με τρόπο ώστε να ισορροπεί η σύνθεση.
Εξωτερικοί σύνδεσμοι
Κατηγορία:Έλληνες ζωγράφοι Κατηγορία:Ελληνίδες ζωγράφοι
Άγιος Παντελεήμονας Βαρθολομιού Ηλείας
''Για συνώνυμους οικισμούς στην Ελλάδα δείτε το λήμμα: Άγιος Παντελεήμονας (αποσαφήνιση)
Ο Άγιος Παντελεήμων ή Άγιος Παντελεήμονας Βαρθολομιού είναι μικρός οικισμός της Ηλείας στην Περιφερειακή Ενότητα Ηλείας  σε υψόμετρο 26 μέτρα. Απέχει μόλις 2,5 χλμ. Β. από το Βαρθολομιό και 7 χλμ. ΒΔ από τη Γαστούνη (έδρα του δήμου). Γειτονεύει δυτικά με τον Μάχο, ανατολικά τη Δήμητρα και νοτιοανατολικά με τη Στρουμπούλη. Ως ξεχωριστός οικισμός αναφέρεται επίσημα για πρώτη φορά το 1991 να απογράφεται στον τότε δήμο Βαρθολομιού. Σύμφωνα με το Σχέδιο Καλλικράτης ανήκει στη δημοτική κοινότητα Βαρθολομιού που υπάγεται στη δημοτική ενότητα Βαρθολομιού του Δήμου Πηνειού και σύμφωνα με την απογραφή 2011 έχει πληθυσμό 16 κατοίκους.
Πηγές
Κατηγορία:Χωριά του νομού Ηλείας Κατηγορία:Δήμος Ανδραβίδας - Κυλλήνης
Weltpolitik
Η διεθνής έκφραση Weltpolitik (είναι γνωστή και με την ονομασία Θέση στον Ήλιο με την έννοια της τοποθέτησης στον Ήλιο, (στο φως του Ήλιου), είναι ένας σχετικά σύγχρονος νεολογισμός με αλληγορική σημασία που αποδίδεται γενικότερα σε οποιαδήποτε έντονη παρουσία ή δραστηριότητα.
Γενικά
Η έκφραση αυτή απαντάται τόσο ως πολιτικός και διπλωματικός "όρος" στη διεθνή σκηνή, όσο και κατ΄ επέκταση σε πλείστους χώρους (πνεύματος, πολιτιστικούς, καλλιτεχνικούς κ.λπ.) και ιδιαίτερα ως επιχειρηματικός μέσα στο χώρο της αγοράς, σε ότι αφορά σε θέματα ανάδειξης, παρουσίας, ανάπτυξης και ανταγωνισμού γενικότερα.
Στην πολιτική αποδίδεται περισσότερα κατά την έννοια της ανάπτυξης εξωτερικής πολιτικής που εφαρμόζει μία πολιτεία - κράτος στις σχέσεις του με άλλα κράτη αλλά και γενικότερα στην μέσω αυτής παρουσία του σε θέματα διεθνούς ενδιαφέροντος, με σχετικές ανταγωνιστικές παρεμβάσεις.
Αστόρια (Κουίνς)
Η Αστόρια (Astoria) είναι μια συνοικία στην βορειοδυτική γωνιά της διοικητικής περιφέρειας της Νέας Υόρκης, στο Κουίνς. Η Αστόρια είναι δίπλα στο Λονγκ Άιλαντ Σίτι (συνορεύουν στην οδό Μπρόντουεϊ), Σάνισαϊντ (συνορεύει στη Λεωφόρο Νόρδερν), και το Ούτσαϊντ (συνορεύει στην οδό 50) δίπλα στο Ηστ Ρίβερ. Η γειτονιά ανήκει στο Πρώτο Κοινοτικό Συμβούλιο του Κουίνς. Το 2019 ο πληθυσμός της ήταν κατά εκτίμηση 95.446 κάτοικοι.
Weltpolitik
Ιστορία
130px|right|thumb|Ο von Bülow, 1895 Η έκφραση αυτή ιστορικά ανάγεται στην εποχή λίγο πριν τον Α' Π.Π. που φέρεται να ειπώθηκε στη γερμανική Βουλή (Ράιχσταγκ), στις 6 Δεκεμβρίου του 1897, από τον (μετέπειτα καγκελάριο) Μπέρνχαρτ φον Μπύλοφ που την ανέφερε ως προτροπή (αναγκαιότητα) στην ανάπτυξη της αποικιακής πολιτικής, στο χώρο της οποίας δέσποζε την εποχή εκείνη η θαλασσοκράτειρα Βρετανία. Την άποψη αυτή υιοθέτησε αργότερα και και ο Αυτοκράτορας (Κάιζερ) Γουλιέλμος Β' της Γερμανίας το 1901. Έτσι η έκφραση αυτή ως όρος αρχικά αποικιακής πολιτικής πολύ γρήγορα εξελίχθηκε ως διεθνής πολιτικός όρος κυριαρχικής παρουσίας που θα μπορούσε να συμβεί πλέον είτε ειρηνικά, με σύναψη συμμαχιών, είτε δια των όπλων με κήρυξη πολέμων. Και δυστυχώς ακολουθήθηκε τότε η δεύτερη οδός, αρχικά με συμμαχίες (Τριπλή Συμμαχία, Αντάντ) που κατέληξαν όμως στο "ντόμινο κηρύξεων πολέμων" στον Α΄ Π.Π..
Σημειώνεται ότι η Κοινωνία των Εθνών που ακολούθησε, πρόσφερε θέση στον Ηλιο σε πολλά κράτη που το 1914 πριν ξεκινήσει ο «Μεγάλος Πόλεμος» ούτε καν υπήρχαν.
Αστόρια (Κουίνς)
Το όνομα «Αστόρια» δόθηκε προς τιμή του Τζων Τζέικομπ Άστορ, του πλουσιότερου τότε ανθρώπου στις ΗΠΑ, προκειμένου να πεισθεί να επενδύσει στην περιοχή αυτή. Στην Αστόρια αρχικά εγκαταστάθηκαν Ολλανδοί και Γερμανοί μετανάστες. Στις αρχές της δεκαετίας του 1890, Τσέχοι, Ιρλανδοί, και Ιταλοί έφτασαν στην Αστόρια, ενώ στις αρχές της δεκαετίας του 1920 φτάνει ένα μεγάλο κύμα Ιρλανδών μεταναστών. Με τον καιρό άρχισαν να εμφανίζονται και οι Ιταλοί. Στη δεκαετία του 1960 άρχισε ένα άλλο μεγάλο κύμα μετανάστευσης, στο οποίο συμμετείχαν πάρα πολλοί Έλληνες, οπότε η Αστόρια άρχισε να έχει ελληνικό χαρακτήρα. Από το 1990 και μετά η Αστόρια έχει γίνει μια πολυπολιτισμική συνοικία. Σε αυτή μιλιούνται περίπου 200 γλώσσες.
Εξωτερικοί σύνδεσμοι
Αστορια Αστορια
Weltpolitik
Πηγές
Κατηγορία:Πολιτική ιστορία Κατηγορία:Αποικιοκρατία Κατηγορία:Εμπόριο Κατηγορία:Α' Παγκόσμιος Πόλεμος Κατηγορία:Εκφράσεις
Κύπελλο Κυπελλούχων Ευρώπης ποδοσφαίρου 1977-78
Την περίοδο 1977-78 το Κύπελλο Κυπελλούχων Ευρώπης κατέκτησε η ΡΣΚ Άντερλεχτ κερδίζοντας στον τελικό την Αούστρια Βιέννης.
Εξωτερικοί σύνδεσμοι
Κατηγορία:Κύπελλο Κυπελλούχων Ευρώπης
Όρος Γιασούρ
thumb|250px|Το όρος Γιασούρ το 2006 Το Γιασούρ (Yasur) είναι ενεργό ηφαίστειο στο νησί Τάννα, ένα από τα νοτιότερα του Βανουάτου. Το ηφαίστειο, ύψους 361 μέτρων βρίσκεται συνεχώς σε κατάσταση έκρηξης από την ανακάλυψή του από τον Τζέιμς Κουκ το 1774, ενώ θεωρείται ότι αυτή η ηφαιστειακή δραστηριότητα λαμβάνει χώρα για περίπου 800 χρόνια. Βρίσκεται στο νοτιοανατολικό άκρο του νησιού, κοντά στο κόλπο Σούλφορ. Βρίσκεται βορειοανατολικά της ψηλότερης κορυφής του νησιού, του σβηστού ηφαιστείου Τουκοσμέρα, το οποίο ήταν ενεργό στο Πλειστόκαινο. Θεωρείται ως ένα από τα πιο εύκολα προσβάσιμα ηφαίστεια στη Γη.
Ο πυροκλαστικός κώνος του Γιασούρ δεν έχει βλάστηση και διαθέτει ένα κρατήρα διαμέτρου 400 μέτρων. Ανήκει σε ένα ευρύτερο ηφαιστειακών κέντρων βορειοανατολικά του Τουκοσμέρα και ήταν ενεργά στο Ολόκαινο. Βρίσκεται μέσα στη μικρή καλντέρα Γιενκάχε. Αποτελείται από βασαλτικής σύστασης πετρώματα. Η ύπαρξή του οφείλεται στην προς τα ανατολικά κίνηση της Ινδοαυστραλιανής τεκτονικής πλάκας, η οποία καταβυθίζεται κάτω από την πλάκα του Ειρηνικού. Η εκρηκτική του δραστηριότητα είναι συνήθως στρομπολικού και βουλκανικού τύπου.
Οι εκρήξεις προκαλούν συνήθως τοπικό αντίκτυπο, αν και την 1η Ιουνίου 2010 ακυρώθηκαν μερικές πτήσεις από και προς την Νέα Καληδονία. Τέτοιες περιπτώσεις είναι σπάνιες επειδή η σπονδός σπάνια φτάνει σε μεγάλο υψόμετρο. Ένας κίνδυνος που οφείλεται στην ηφαιστειακή δραστηριότητα του Γιασούρ είναι η όξινη βροχή, η κατακάθιση στάχτης στη γύρω περιοχή και οι ηφαιστειακές βόμβες. Εξαιτίας του μικρού του μεγέθους, μια πιθανή κατάρρευση του κώνου του Γιασούρ έχει τοπικές συνέπειες.
Πηγές
Κατηγορία:Γεωγραφία του Βανουάτου Κατηγορία:Ηφαίστεια της Ωκεανίας
Πυρκαγιά στην Παναγία των Παρισίων
Στις 15 Απριλίου του 2019, λίγο πριν τις 18:18 τοπική ώρα Γαλλίας, ξέσπασε πυρκαγιά στη Παναγία των Παρισίων εξαιτίας της οποίας κατέρρευσε σημαντικό μέρος της στέγης του ναού και το γοτθικό βέλος, ενώ σοβαρές ζημιές υπέστη και στο εσωτερικό του ναού με αποτέλεσμα αρκετά κειμήλια να καταστραφούν.
Περιστατικό
Η φωτιά ξέσπασε στη στέγη του ναού. Λίγο μετά, η οροφή και τo γοτθικό βέλος που βρισκόταν στη στέγη κατέρρευσαν. Η δήμαρχος του Παρισιού Ανν Ινταλγκό αποκάλεσε τη φωτιά «τρομερή». Η νησίδα Ιλ ντε λα Σιτέ, στην οποία βρίσκεται η εκκλησία, εκκενώθηκε κατά τη διάρκεια της πυρκαγιάς. Εκείνη την ώρα είχε προγραμματιστεί λειτουργία μεταξύ της 18:15 και 19:00. Κατά το αποκορύφωμα της πυρκαγιάς, ένας εκπρόσωπος του ναού δήλωσε ότι: «ολόκληρη η κατασκευή θα καεί... και δεν θα απομείνει τίποτα. Μένει να δούμε αν το θησαυροφυλάκιο, το οποίο προστατεύει τον καθεδρικό ναό, θα επηρεαστεί ή όχι», αλλά νωρίς το βράδυ ανακοινώθηκε ότι το κτίριο δεν κινδύνευε με ολική κατάρρευση.
Αίτια
250px|thumb|left|Η πυρκαγιά στις 19:50
Τα αιτία της πυρκαγιάς δεν έχουν ακόμη επιβεβαιωθεί. Έχει ειπωθεί ότι μπορεί να συνδέεται με τις εργασίες ανακαίνισης που γίνονταν στο κτίριο καθώς μια επείγουσα έκκληση το 2018 ανέφερε ότι το κτίριο χρειαζόταν συντήρηση και εργασίες αποκατάστασης. Τα χάλκινα αγάλματα απομακρύνθηκαν από την περιοχή στο πλαίσιο της προετοιμασίας για τις ανακαινίσεις. Ο Φιλίπ Βιλνέβ, αρχιτέκτονας ιστορικών μνημείων στη Γαλλία, δήλωσε τον Ιούλιο του 2017 ότι: «η ρύπανση είναι ο μεγαλύτερος ένοχος», όταν οι αρχικές ανησυχίες για την κατάσταση του ναού είχαν αυξηθεί.
Αντίδραση
μικρογραφία|Το ξύλινο σπείρωμα λίγο πριν την κατάρρευση του.
Ο γάλλος Πρόεδρος Εμανουέλ Μακρόν ανέβαλε το τηλεοπτικό διάγγελμα που θα έδινε στις 8 μ.μ. για το περίγραμμα των μέτρων που σκοπεύει να λάβει σε εθνικό επίπεδο μετά τις δημόσιες συζητήσεις που πραγματοποιήθηκαν ως αποτέλεσμα των διαμαρτυριών από το κίνημα των Κίτρινων γιλέκων, όταν η Παναγία των Παρισίων έπιασε φωτιά.
Η δήμαρχος Ινταλγκό ζήτησε από τους πολίτες να μείνουν μακριά από την περιοχή της εκκλησίας. Η περιοχή είχε επισημανθεί από τα όρια που έχουν συσταθεί από πυροσβέστες.
Διεθνείς αντιδράσεις
Ο πρόεδρος του Ευρωπαϊκού Συμβουλίου Ντόναλντ Τουσκ έγραψε: «Η Παναγία των Παρισίων είναι η Παναγία της Ευρώπης. Είμαστε όλοι με το Παρίσι σήμερα».
Η Γερμανίδα Καγκελάριος Άνγκελα Μέρκελ, σε μήνυμα που έστειλε προς τη Γαλλία, δήλωσε: η Παναγία των Παρισίων είναι "σύμβολο του γαλλικού και Ευρωπαϊκού Πολιτισμού" και στη Γερμανία ο υπουργός εξωτερικών, Χάικο Μάας, δήλωσε ότι η φωτιά ήταν «χτύπημα στην καρδιά του γερμανικού λαού».
Ο Πρόεδρος των ΗΠΑ Ντόναλντ Τραμπ, έγραψε «Είναι τόσο τρομερό να βλέπεις την τεράστια πυρκαγιά στη Παναγία των Παρισίων στο Παρίσι. Ίσως ιπτάμενη πυρόσβεση θα μπορούσε να χρησιμοποιηθεί για το σβήσιμο της πυρκαγιάς. Πρέπει να δράσουμε γρήγορα!». Η πυροσβεστική υπηρεσία του Παρισιού τόνισε πως η χρήση εναέριων μέσω για την κατάσβεση της πυρκαγιάς θα προκαλούσε ολική κατάρρευση του κτηρίου.
Αντιδράσεις στον πολιτιστικό και θρησκευτικό κόσμο
Από τις 10 μ.μ. εκκλησίες στη Γαλλία χτυπούσαν τις καμπάνες τους για να δείξουν τη συμπαράστασή τους για το γεγονός. Επιπλέον, πολλά μνημεία απονέμουν τιμή στην Παναγία των Παρισίων φέροντας τη γαλλική σημαία στην πρόσοψή τους.
Παραπομπές
<references group="" responsive="1">
Ironheart (τηλεοπτική σειρά)
Το Ironheart είναι επερχόμενη Αμερικανική τηλεοπτική σειρά που δημιουργήθηκε από την Τσινάκα Χοτζ για την συνδρομητική υπηρεσία Disney+, βασισμένη στην ομώνυμη χαρακτήρα των Marvel Comics. Είναι προορισμένο να είναι μέρος του Κινηματογραφικού Σύμπαντος της Marvel (MCU) σε παραγωγή από την Marvel Studios, αποτελώντας μια συνοχή με τις ταινίες του franchise. Η Χοτζ έχει τον ρόλο της βασικής σεναριογράφου. Η σειρά επίσης παράχθηκε από την Proximity Media και την 20th Television.
Η Ντομινίκ Θορν επαναλαμβάνει τον ρόλο της ως Ρίρι Γουίλιαμς / Ironheart από την ταινία Black Panther: Wakanda Forever (2022). Η σειρά ανακοινώθηκε τον Δεκέμβριο του 2020, μαζί με την επιλογή της Θορν. Η Χοτζ προσλήφθηκε τον Απρίλιο του 2021, με επιπρόσθετους ηθοποιούς να αποκαλύπτονται τον Φεβρουάριο του 2022. Οι Σαμ Μπέιλι και Άντζελα Μπαρνς προσλήφθηκαν τον Απρίλιο του 2022 για να σκηνοθετήσουν. Τα γυρίσματα ξεκίνησαν τον Ιούνιο στα Trilith Studios στην Ατλάντα, πριν μετακινηθούν στο Σικάγο τον Οκτώβριο και ολοκληρωθούν τον Νοέμβριο.
Το Ironheart είναι προγραμματισμένο να κυκλοφορήσει στο Disney+ το 2024, και θα αποτελείται από έξι επεισόδια. Θα είναι μέρος της Φάσης Πέντε του MCU.
Εξωτερικοί σύνδεσμοι
Κατηγορία:Τηλεοπτικές σειρές του Disney+ Κατηγορία:Τηλεοπτικές σειρές της Πέμπτης Φάσης του Κινηματογραφικού Σύμπαντος της Marvel Κατηγορία:Τηλεοπτικές σειρές του Fox Κατηγορία:Τηλεοπτικές σειρές της Marvel Studios Κατηγορία:Τηλεοπτικές σειρές γυρισμένες στα Trilith Studios Κατηγορία:Επερχόμενες τηλεοπτικές σειρές
Πρωτάθλημα πετοσφαίρισης Α' εθνικής κατηγορίας ανδρών 1975-1976
Το πρωτάθλημα πετοσφαίρισης Α' Εθνικής κατηγορίας της σεζόν 1975/76 πραγματοποιήθηκε με τη συμμετοχή οκτώ ομάδων και πρωταθλήτρια αναδείχθηκε η ομάδα του Ολυμπιακού για τέταρτη φορά στην ιστορία της.
Μπαράζ
Ο Ολυμπιακός και ο Παναθηναϊκός που ισοβάθμισαν στην πρώτη θέση, έδωσαν αγώνα μπαράζ για το πρωτάθλημα. Ο Ολυμπιακός επικράτησε με 3-1 και κατέκτησε τον τίτλο. Ο αγώνας έγινε στις 5 Ιουνίου του 1976 στο γήπέδο του Σπόρτιγκ.
Πηγές
Κατηγορία:Α εθνική κατηγορία πετοσφαίρισης ανδρών Κατηγορία:Πετοσφαίριση το 1975 Κατηγορία:Πετοσφαίριση το 1976
Κροταφογναθική άρθρωση
Η Κροταφογναθική άρθρωση ή διάρθρωση (ΚΓΑ ή ΚΓΔ) είναι άρθρωση του ανθρώπινου σώματος, βρισκόμενη στην περιοχή του κρανίου. Συνδέει, μέσω του διάρθριου δίσκου της, το οστό της άνω γνάθου με το αντίστοιχο της κάτω γνάθου, εξυπηρετώντας πολλαπλές λειτουργίες του οργανισμού, όπως την ομιλία και τη μάσηση, αλλά και τα αντανακλαστικά της κατάποσης και του χασμουρητού. Εξωτερικά, η ΚΓΑ μπορεί να ανιχνευθεί ακριβώς μπροστά από τον τράγο του ωτός (αυτιού), όπου η κίνησή της γίνεται ιδιαιτέρως αντιληπτή, κατά το ανοιγοκλείσιμο του στόματος. Λειτουργικά, η ΚΓΔ προσδιορίζεται με την επαφή του κονδύλου (ενός αποστρογγυλεμένου τμήματος της κάτω γνάθου) στην επιφάνεια της κροταφικής γλύνης, η οποία εντοπίζεται στο κροταφικό οστούν της άνω γνάθου. Από τη συνέργεια των δυο αυτών οστικών στοιχείων και σε συνδυασμό με την ύπαρξη του διάρθριου δίσκου, ο οποίος απαλύνει τις πιέσεις που ασκούνται, εξυπηρετείται η λειτουργία της άρθρωσης. Στην περίπτωση αυτή, η άρθρωση λειτουργεί ως υπομόχλιο με μοχλό την κάτω γνάθο, που είναι κινητό οστό.
Διαταραχές της άρθρωσης
Οι παθολογικές καταστάσεις που συνδέονται με τη λειτουργία της ΚΓΑ (Κροταφογναθικό Σύνδρομο-ΚΓΣ) ανήκουν, γενικά σε τρεις κατηγορίες. Η πρώτη έχει να κάνει με την παρουσία πόνου, ιδιαίτερα των μυών που συνεισφέρουν στη λειτουργία της άρθρωσης. Οι άλλες δυο κατηγορίες αφορούν είτε αλλοιώσεις της άρθρωσης (όπως η αρθρίτιδα), είτε διαταραχές της, που προκαλούνται από τραυματισμούς (κατάγματα, εξάρθρωση κ.λ.π.). Προβλήματα στην ΚΓΑ μπορούν να προκύψουν ακόμη και από ιατρογενείς αιτίες, δηλαδή κακή εφαρμογή ορθοδοντικών μηχανισμών, λανθασμένες προσθετικές εργασίες που εμποδίζουν τη σωστή σύγκλειση των δοντιών, αλλά και από διάφορες έξεις (συνήθειες), όπως δάγκωμα μολυβιού ή στυλό, μάσηση τσίκλας, σφίξιμο δοντιών κ.λ.π. Μια επιπλέον παράμετρος που έχει ενοχοποιηθεί είναι και το άγχος, αν και δεν έχει διευκρινιστεί απόλυτα αν το τελευταίο είναι η αιτία του προβλήματος, ή απλά επέρχεται ως αποτέλεσμα της δυσλειτουργίας της ΚΓΑ. Έχει επίσης παρατηρηθεί ότι οι γυναίκες προσβάλλονται σε διπλάσιο βαθμό από τους άνδρες.
Συμπτώματα δυσλειτουργίας
Στους περισσότερους πάσχοντες ενυπάρχουν έντονος πόνος και σαφής τριγμός (ήχος τριβής) κατά το άνοιγμα-κλείσιμο του στόματος, φθαρμένες οδοντικές επιφάνειες (όταν η δυσλειτουργία προκαλείται από νυχτερινό "τρίξιμο" των δοντιών), πονοκέφαλος, ζαλάδες, εμβοές ("βουίσματα" στα αυτιά) και σε σπανιότερες περιπτώσεις αυχενικός πόνος και φωτοφοβία. Στο εσωτερικό δε της άρθρωσης, υπάρχει φθορά των αρθρικών επιφανειών, σαν αποτέλεσμα της διαταραχής της ευθυγράμμισής τους από τις δυο πλευρές. Σαν απώτερη συνέπεια, επέρχεται περιορισμός της κίνησης ("μπλοκάρισμα") της κάτω γνάθου, ο οποίος προκύπτει αντανακλαστικά (λόγω πόνου) ή λόγω εκτεταμένης βλάβης.
Αντιμετώπιση
Ο ασθενής ενθαρρύνεται να εφαρμόσει ήπια θεραπευτική αγωγή, εκτός αν συνυπάρχουν γενικευμένα ιατρικά προβλήματα τα οποία προκαλούν τη διαταραχή. Στην πλειονότητα των περιπτώσεων αρκεί να υπακούσει σε απλές συμβουλές, όπως να αποφεύγει το υπερβολικό άνοιγμα του στόματος, ή να κάνει χρήση ελαφρών παυσίπονων. Επίσης, τεχνικές χαλάρωσης, περιορισμός λήψης σκληράς τροφής και εφαρμογή ψυχρών επιθεμάτων (εξωτερικά) στην πάσχουσα περιοχή, απαλύνουν τα έντονα συμπτώματα σε σύντομο χρόνο. Σε πιο σοβαρές καταστάσεις, συνίσταται η κατασκευή ειδικού ορθοδοντικού διάφανου νάρθηκα από ακρυλικό, τον οποίο ο ασθενής τοποθετεί στην άνω ή την κάτω γνάθο κατά τη διάρκεια του ύπνου. Σοβαρότερες φαρμακευτικές ή χειρουργικές θεραπείες μπορούν να εφαρμοσθούν, πάντοτε σε συνάρτηση με τη βαρύτητα του κάθε περιστατικού.
Πηγές
Κατηγορία:Ανατομία ζώων Κατηγορία:Οστεολογία Κατηγορία:Ανθρώπινη κεφαλή και λαιμός
Ιωάννης Πετρίδης (προσωπογραφία)
Ο Ιωάννης Πετρίδης είναι ελαιογραφία προσωπογραφία φιλοτεχνημένη από τον Έκτορα Δούκα, η οποία εκτίθεται στον Φιλολογικός σύλλογος Παρνασσός.
Περιγραφή
Καθισμένο, ολόσωμο πορτρέτο στρατιωτικού, στο πλαίσιο της κοσμικής προσωπογραφίας. Ο ζωγράφος καταφέρνει να αποδώσει, με το συγκρατημένο χαμόγελο, μια ντροπαλότητα χαρακτήρα, αλλά και μια ζωντάνια που καθρεφτίζεται στο ευφρόσυνο, καλοσυνάτο βλέμμα του εικονιζόμενου. Με δεξιοτεχνία καταφέρνει να υποβάλλει τη γυαλάδα των χρυσών λεπτομερειών της στολής του, ενώ οι κόκκινες λεπτομέρειες προσφέρουν μια αντιρρόπηση στο σκούρο της στολής και του φόντου. Το πρόσωπο αποδίδεται με ρεαλιστικές λεπτομέρειες, σε αντίθεση με την υπόλοιπη σύνθεση που ολοκληρώνεται με πιο ελεύθερο τρόπο.
Παραπομπές
Κατηγορία:Πίνακες του Έκτορα Δούκα Κατηγορία:Πίνακες του Φιλολογικού Συλλόγου Παρνασσός
Εορδαία (πόλη)
Η πόλη της οποίας το όνομα αλλά και η θέση της, συζητήθηκε πολύ τα τελευταία χρόνια από τους αρχαιολόγους και τους ιστορικούς ερευνητές, είναι η αρχαία Εορδαία, πρωτεύουσα κατά πάσα πιθανότητα της ομώνυμης μακεδονικής επαρχίας.
Εορδαϊκες Πόλεις στην Αρχαιότητα
Γνωστές αρχαίες πόλεις της Άνω Μακεδονίας είναι: Το Άργος Ορεστικό, το Κέλετρον, η Πέλκα, η Εράτυρα, η Ελίμεια, η Αιανή, οι Φύλακες, η Εορδαία,  η Άρνισσα,  η Ηράκλεια και βορειότερα τα Στύμβαρα, το Βρυάνιο, το Πισσαίο, οι Αλαλκομενές, και οι Στόβοι.
Η Άνω Μακεδονία σε αντίθεση με την Κάτω δεν είχε μεγάλες πόλεις και εμφανίζονται μόνο σαν διοικητικές περιφέρειες (φυλετικές «χώρες»), όπως η Ορεστίδα, η Ελίμεια, η Εορδαία και η Λυγκηστίδα. Έτσι όλη η Άνω Μακεδονία ήταν δομημένη σε μικρές κώμες που αποτελούσαν γεωγραφικές και διοικητικές περιοχές.
Η επιπλέον διοικητική ενσωμάτωση της Εορδαίας στο κράτος των Αιγών, η οποία χρονολογείται να έγινε στον 6ο π.Χ. αιώνα, και η φυγή των ευγενών της περιοχής, αλλά και των πολιτικών παραγόντων στα αστικά κέντρα της κάτω Μακεδονίας, λόγω της μικρής σχετικά απόστασης, που τους χώριζε, ίσως να μην επέτρεπε τη δημιουργία ενός σημαντικού αστικού κέντρου, σαν την Ηράκλεια π.χ. της Λυγκηστίδας, ή την Αιανή της Ελίμειας.
Από τις αρχαίες πηγές αναφέρονται οι παρακάτω Εορδαϊκές πόλεις :
Οι Κάτοικοι της Εορδαίας
Ως κάτοικοι της Εορδαίας θεωρούνται οι Εορδοί.
Σημείωση : Τους προϊστορικούς χρόνους στα βόρεια σύνορα της Εορδαίας κατοικούσαν οι Πελαγόνες (η περιοχή μέχρι σήμερα ονομάζεται Πελαγονία).
Πιθανή Θέση Αρχαίας Εορδαίας
Ένα κοινό χαρακτηριστικό των περιοχών στις οποίες διατηρήθηκε το όνομα Εορδαία, είναι το ότι βρίσκεται κοντά σε λίμνες. Ιστορικοί προσδιορίζουν την αρχαία αυτή πόλη στις εξής τοποθεσίες:
Πότε η πανάρχαια αυτή πόλη της δυτικής Μακεδονίας έπαψε να υπάρχει, δεν μπορούμε να το προσδιορίσουμε με βεβαιότητα. Κατά την εποχή της ισχύος του κράτους των Αιγών και αργότερα όταν το κράτος ήταν στην ακμή του, αναδείχτηκε μια από τις σημαντικότερες πόλεις, Στα ρωμαϊκά χρόνια, μετά την κατασκευή της Εγνατίας οδού, ίσως να έχασε κάπως την προηγούμενη ακμή ή την αίγλη της.
Σήμερα
Στη σημερινή εποχή η Εορδαία είναι επαρχία και τελευταία Δήμος της Μακεδονίας και έχει πρωτεύουσα την πόλη της Πτολεμαΐδας,
Κατηγορία:Πόλεις της αρχαίας Μακεδονίας Κατηγορία:Αρχαία Εορδαία
Μας Μίκελσεν
Ο Μας Μίκελσεν ((Mads Dittmann Mikkelsen, Δανέζικα: [ˈmas ˈmiɡl̩sn̩]), (22 Νοεμβρίου 1965) είναι Δανός ηθοποιός.
Αρχικά ήταν γυμναστής και χορευτής, ενώ ξεκίνησε την καριέρα του ως ηθοποιός το 1996. Στη Δανία έγινε γνωστός ως "Tonny", ο αντιπρόσωπος ναρκωτικών στις πρώτες δύο ταινίες της τριλογίας των κινηματογραφικών ταινιών Pusher και ως "Allan Fischer", από τον ρόλο του ως αδίστακτου αλλά ευαίσθητου αστυνομικού, στην τηλεοπτική σειρά Rejseholdet του Peter Thorsboe. Έχει συμμετάσχει σε ταινίες τόσο στη Δανία, όσο και στο Χόλυγουντ.
Ο Mikkelsen έγινε ευρύτερα γνωστός για το ρόλο του ως "Tristan" στην παραγωγή του Jerry Bruckheimer "King Arthur" (2004), αλλά πέτυχε παγκόσμια αναγνώριση υποδυόμενος τον "Le Chiffre" στην εικοστή πρώτη ταινία του James Bond, το Casino Royale (2006). Το 2012 κέρδισε το βραβείο καλύτερου ηθοποιού στο Φεστιβάλ των Καννών για το ρόλο του στην ταινία "Το κυνήγι". Την ίδια χρονιά, ψηφίστηκε Πρόσωπο της Χρονιάς της Δανικής Αμερικανικής Εταιρείας. Στην τηλεοπτική σειρά "Hannibal" (2013-15) πρωταγωνίστησε ως Dr. Hannibal Lecter. Το 2016, ο Mikkelsen υποδύθηκε τον "Kaecilius" στην ταινία της Marvel, το "Doctor Strange", και τον "Galen Erso" στο "Rogue One: A Star Wars Story" της Lucasfilm. Το 26ο Διεθνές Φεστιβάλ Κινηματογράφου του Σαράγεβο θα τιμήσει τον ηθοποιό με την «Τιμητική Καρδιά του Σαράγεβο», ένα από τα σημαντικότερα βραβεία συνεισφοράς στην κινηματογραφική τέχνη.
Είναι παντρεμένος με την επίσης ηθοποιό Hanne Jacobsen και πατέρας δύο παιδιών.
Παραπομπές
Κατηγορία:Δανοί άνδρες ηθοποιοί κινηματογράφου Κατηγορία:Δανοί άνδρες ηθοποιοί τηλεόρασης Κατηγορία:Δανοί άνδρες ηθοποιοί φωνής
Γιώργος Ηλιακόπουλος
Ο Γιώργος Ηλιακόπουλος (1938-2013), του Χαραλάμπους,  ήταν Έλληνας πολιτικός. Διετέλεσε δήμαρχος Ηρακλείου Αττικής και Νομάρχης Κυκλάδων.
Βιογραφία
Στη συνέχεια εξελέγη μέλος του Διοικητικού Συμβουλίου Εμποροϋπολλήλων Αθήνας, ενώ στις 10 Ιουνίου 1967 συνελήφθη από τη χούντα για συμμετοχή στην αντιστασιακή οργάνωση ΔΕΚΑ και καταδικάστηκε σε φυλάκιση 5 ετών. Αποφυλακίστηκε με την αμνηστία που δόθηκε στα τέλη του 1968. Μετά την πτώση της δικτατορίας το 1974 αποτέλεσε ιδρυτικό μέλος του ΠΑΣΟΚ και ανέλαβε γραμματέας της Νομαρχιακής Επιτροπής Βορειοανατολικών προαστίων. Το 1975 εξελέγη δημοτικός σύμβουλος Ηρακλείου Αττικής και στον ίδιο δήμο διατέλεσε πρόεδρος του Δημοτικού Συμβουλίου όταν ήταν δήμαρχος ο Γιώργος Μαστοράκος.
Στις δημοτικές εκλογές του 1978 κέρδισε τη δημαρχία Ηρακλείου, υπηρετώντας από το 1979 ως το 1986, καθώς επανεξελέγη στις δημοτικές εκλογές του 1982.
Τον Ιανουάριο του 1987 διορίστηκε ως Νομάρχης Κυκλάδων, στη θέση της Ελισάβετ Παπαζώη, η οποία έγινε πρέσβειρα στην Αβάνα. Δύο χρόνια αργότερα, τον Φεβρουάριο του 1989 διορίστηκε Νομάρχης Αρκαδίας υπηρετώντας για 7 μήνες. Τον Σεπτέμβριο του 1989 αντικαταστάθηκε ως νομάρχης Αρκαδίας από τον Γρηγόρη Αποστολάκο.
Απεβίωσε στην Αθήνα στις 24 Μαρτίου 2013 και κηδεύτηκε την μεθεπομένη από το κοιμητήριο του Παλαιού Ηρακλείου.
Παραπομπές
Ηλιακοπουλος Ηλιακοπουλος Ηλιακοπουλος
Σίβηρη Χαλκιδικής
Η Σίβηρη είναι παραθαλάσσιος οικισμός, τουριστικά αναπτυγμένος, στη Χαλκιδική. Σύμφωνα με την απογραφή του 2001 η Σίβηρη είχε 230 κατοίκους. Ανήκει στο δήμο Κασσάνδρας. Στη Σίβηρη υπάρχει το ανοικτό θέατρο Κασσάνδρας, το οποίο φιλοξενεί κάθε χρόνο ποικίλες εκδηλώσεις του Φεστιβάλ Κασσάνδρας.
Σιβηρη Κατηγορία:Δήμος Κασσάνδρας
Γεωθερμική βαθμίδα
thumb|275px|right|Η αύξηση της θερμοκρασίας με το βάθος στο εσωτερικό της Γης, σύμφωνα με εκτιμήσεις Η γεωθερμική βαθμίδα είναι ο ρυθμός με τον οποίο αυξάνεται η θερμοκρασία ως συνάρτηση του αυξανόμενου βάθους από την επιφάνεια προς το εσωτερικό της Γης. Μακριά από τα όρια μεταξύ τεκτονικών πλακών η γεωθερμική βαθμίδα έχει τιμές από 25 έως 30 °C ανά χιλιόμετρο βάθους κοντά στην επιφάνεια, στα περισσότερα μέρη του κόσμου. Παρότι το πρόθεμα «γεω-» αναφέρεται στη Γη, η έννοια μπορεί να χρησιμοποιηθεί αντιστοίχως και σε άλλους πλανήτες.
Η εσωτερική θερμότητα της Γης προέρχεται από ένα άθροισμα της θερμότητας που παραμένει από τον σχηματισμό του πλανήτη πριν απο δισεκατομμύρια έτη, της θερμότητας που εκλύεται ακόμη από τη διάσπαση ραδιενεργών ισοτόπων, της λανθάνουσας θερμότητας που εκλύεται από την κρυστάλλωση του πυρήνα και πιθανώς θερμότητας από άλλες πηγές. Τα κυριότερα ισότοπα που εκλύουν σήμερα θερμότητα στο βαθύ εσωτερικό της Γης είναι το κάλιο-40, το ουράνιο-238, το ουράνιο-235 και το θόριο-232. Στο κέντρο του πλανήτη η θερμοκρασία εκτιμάται σε 6.000 έως 7.000 K. Επειδή μεγάλο μέρος της θερμότητας παράγεται από τη ραδιενεργό διάσπαση, οι επιστήμονες πιστεύουν ότι κατά την πρώιμη ιστορία της Γης, προτού τα ισότοπα με μικρούς χρόνους ημιζωής εξαντληθούν, η παραγωγή θερμότητας στο εσωτερικό της Γης θα ήταν πολύ μεγαλύτερη: θα πρέπει να ήταν διπλάσια από τη σημερινή πριν από περίπου 3 δισεκατομμύρια έτη, οπότε και η γεωθερμική βαθμίδα ήταν υπερδιπλάσια (καθώς υπήρχε και μεγαλύτερη θερμοκρασία εξαιτίας του πλησιέστερου χρονικά σχηματισμού της Γης). Μεγαλύτερη γεωθερμική βαθμίδα συνεπάγεται ταχύτερα ρεύματα μεταφοράς υλικού στον μανδύα και άρα ταχύτερες κινήσεις των τεκτονικών πλακών, επιτρέποντας τη δημιουργία πετρωμάτων όπως ο κοματιίτης, που δεν είναι δυνατό να σχηματισθούν πλέον.
Παραπομπές
Κατηγορία:Γεωδυναμική Κατηγορία:Γεωθερμική ενέργεια Κατηγορία:Δομή της Γης Κατηγορία:Γεωλογικές διεργασίες
Δίκες των βασανιστών της Χούντας
Οι Δίκες των βασανιστών της Χούντας ήταν η προσαγωγή στο εδώλιο των κατηγορουμένων (με την κατηγορία βασανισμούς πολιτών) αρκετών δεκάδων αξιωματικών και οπλιτών που υπηρέτησαν στην Ειδική Ασφάλεια και την ΕΑΤ-ΕΣΑ, κατά τη διάρκεια της δικτατορίας 1967-1974 και διεξήχθη, τμηματικά, τόσο στις Δικαστικές Φυλακές Κορυδαλλού, όσο και στη Χαλκίδα, αλλά και στην Πάτρα.
Ενώ για τα αδικήματα της εσχάτης προδοσίας(πραξικόπημα - Κυπριακό) και της στάσης που βάρυναν τους πρωταίτιους της δικτατορίας, δεν είχε ληφθεί καμία πρόνοια από την κυβέρνηση της "Εθνικής Ενότητας" υπό τον Κωνσταντίνο Καραμανλή, για τα αντίστοιχα της αιματηρής καταστολής της εξέγερσης του Πολυτεχνείου και των βασανισμών των πολιτικών κρατουμένων, η διαδικασία από την εκτελεστική και τη δικαστική εξουσία της μεταπολίτευσης κινήθηκε αυτεπάγγελτα.
Οι δίκες
Η πρώτη δίκη των βασανιστών άρχισε στις 7 Αυγούστου του 1975, με βασικούς κατηγορούμενους τους Θεόδωρο Θεοφιλογιαννάκο (διοικητή της ΕΑΤ-ΕΣΑ), Νικόλαο Χατζηζήση, Σπανό, Τσάλα, Κόφα κ.α. και το αποτέλεσμά της ήταν καταδικαστικό για περίπου το ήμισυ των κατηγορουμένων, στους οποίους επιβλήθηκαν, σχετικά, με βάση τα αδικήματα για τα οποία παραπέμφθηκαν, ελαφρές ποινές κάθειρξης. Σε ξεχωριστή δίκη (δεύτερη) η οποία έλαβε χώρα και πάλι στον Κορυδαλλό από τις 13 Οκτωβρίου έως στις 9 Δεκεμβρίου του ίδιου έτους παραπέμφθηκε, μεταξύ άλλων βασανιστών, ο Μιχαήλ Πέτρου. Μια ακόμη παρόμοια δίκη για τους βασανιστές Ευάγγελο Μάλλιο, Πέτρο Μπάμπαλη, Καραπαναγιώτη, Κραβαρίτη κ.α. άρχισε στη Χαλκίδα στις 11 Νοεμβρίου, ενώ παρόμοια διαδικασία ξεκίνησε στο Τριμελές Πλημμελειοδικείο Πατρών, στις 15 Δεκεμβρίου 1975. Οι Μάλλιος και Μπάμπαλης κηρύχθηκαν αθώοι, αλλά αργότερα δολοφονήθηκαν από τρομοκρατικές οργανώσεις, ο πρώτος στις 14 Δεκεμβρίου του 1976 από την οργάνωση «17 Νοέμβρη» και ο δεύτερος στις 31 Ιανουαρίου του 1979 από την οργάνωση «Ιούνης '78» (αργότερα αποδείχθηκε ότι ήταν η οργάνωση «Επαναστατικός Λαϊκός Αγώνας»). Κατά τη διάρκεια των ακροαματικών διαδικασιών, οι μαρτυρίες που κατατέθηκαν από πρώην στελέχη των ΕΑΤ-ΕΣΑ κλπ υπηρεσιών του καθεστώτος, έφεραν στο φως τις λεπτομέρειες της εκπαίδευσης των βασανιστών, η οποία τους μετέτρεπε σε πειθήνια όργανα της δικατορίας που βιαιοπραγούσαν έναντι των συλληφθέντων αντιπάλων της (δήθεν) επαναστατικής κυβέρνησης, χωρίς να αντιμετωπίζουν τύψεις συνείδησης, λόγω προηγούμενης πλύσης εγκεφάλου με μισαλλόδοξη κατεύθυνση, στην οποία είχαν υποβληθεί και οι ίδιοι.
Παραπομπές
Κατηγορία:Μεταπολίτευση Κατηγορία:1975 Κατηγορία:Χούντα των Συνταγματαρχών Κατηγορία:Βασανιστές
Μερκάδα Φθιώτιδας
Η Μερκάδα είναι ορεινό χωριό του νομού Φθιώτιδας, που ανήκει στον Δήμο Μακρακώμης.
Τοποθεσία
Βρίσκεται στο όρος Τυμφρηστός σε υψόμετρο 850 περίπου μέτρων, 61 χιλιόμετρα βορειοδυτικά της Λαμίας. Έχει ανατολικό προσανατολισμό και σε περιοχή με πλούσια βλάστηση.
Η έκταση της Μερκάδας είναι μεγάλη και εκτείνεται από τους παραποτάμους του Σπερχειού Τυμφρηστιώτη και Διπόταμο έως τους Αγίους Αποστόλους (παρυφές Βελουχίου), όπου κάθε χρόνο γίνεται το ετήσιο αντάμωμα των Σαρακατσαναίων στη εορτή των Αγίων Αποστόλων.
Γεωγραφία και βλάστηση
Το έδαφος είναι πολύ εύφορο και αρδεύεται από το Βελούχι. Φημισμένα είναι οι γίγαντες και τα φασόλια Μερκάδας, τα φασολάκια, οι πατάτες και οι ντομάτες.
Τα δάση της Μερκάδας αποτελούνται από έλατα, καστανιές, βελανιδιές και από ένα πευκοδάσος, που δημιουργήθηκε πειραματικά πριν από 40 περίπου χρόνια από το Δασαρχείο Σπερχειάδας.
Το χωριό επίσης διαθέτει περιβόλια με πολλά οπωροφόρα δέντρα όπως κερασιές, καρυδιές, μηλιές, δαμασκηνιές, βαρδακιές και άγριες αχλαδιές.
Ιστορία
Λόγω της αργιλώδους μορφής του υπεδάφους (κοκκινόχωμα), τα παλαιότερα χρόνια κατασκεύαζαν κεραμίδια σε ειδικούς φούρνους, που έφτιαχναν οι κάτοικοι, σε μία συγκεκριμένη τοποθεσία, την επονομαζομένη «Κεραμαδιό».
Η Μερκάδα αποτέλεσε κέντρο εμπορίου κατά την ισπανική κυριαρχία και από κει προέρχεται το όνομα Μερκάδα, που σημαίνει εμπορική.
Διοίκηση
Το 1997, σύμφωνα με το Σχέδιο «Καποδίστριας», ο οικισμός προσαρτάται στον δήμο Αγίου Γεωργίου Τυμφρηστού, ενώ το 2010, με το Πρόγραμμα «Καλλικράτης», προσαρτάται στον δήμο Μακρακώμης.
Τα τελευταία χρόνια έχει αναπτυχθεί ο χειμερινός τουρισμός, καθώς σε κοντινή απόσταση βρίσκεται το χιονοδρομικό κέντρο Καρπενησίου.
Παραπομπές
Κατηγορία:Δήμος Μακρακώμης Κατηγορία:Χωριά του νομού Φθιώτιδας
Τζόε Τζάκσον
Ο Τζόσεφ Γουόλτερ Τζάκσον (Joseph Walter Jackson, 26 Ιουλίου 1928 – 27 Ιουνίου 2018) ήταν Αμερικανός μάνατζερ ταλέντων αλλά και των καλλιτεχνών της οικογένειας Τζάκσον, κυρίως των Μάικλ Τζάκσον και Τζάνετ Τζάκσον. Το 2014 έλαβε το δικό του αστέρι στη Λεωφόρο της Δόξας ως εκπρόσωπος της μπλουζ μουσικής.
Βιογραφία
Ο πατέρας του ήταν ο Σάμιουελ Τζάκσον (1893–1992), δάσκαλος, και η μητέρα του ήταν η Κρύσταλ Λη Κινγκ (Crystal Lee King, 1907–1997). Ο Τζάκσον γεννήθηκε στο Fountain Hill του Αρκάνσας στις 26 Ιουλίου 1928 (παρόλο που, σύμφωνα με το Arkansas Black Hall of Fame και το βιβλίο της Κάθριν Τζάκσον, My Family, The Jacksons, το έτος γέννησής του ήταν το 1929). Ο Τζάκσον ήταν ο μεγαλύτερος από τα πέντε παιδιά της οικογένειας. Είχε αφρικανική και αμερικανική καταγωγή.
Ο Τζάκσον θυμόταν από την παιδική του ηλικία ότι ο πατέρας του ήταν τύραννος και αυστηρός και περιέγραψε τον εαυτό του στα απομνημονεύματά του, με τίτλο The Jacksons, ως ένα "μοναχικό παιδί που είχε ελάχιστους φίλους". Μετά το διαζύγιο των γονιών του όταν ο ίδιος ήταν δώδεκα ετών, η μητέρα του, δυο αδελφοί και η αδελφή του μετακόμισαν στο East Chicago της Ιντιάνα, ένα προάστιο έξω από το Σικάγο στη βορειοδυτική Ιντιάνα, ενώ ο ίδιος μετακόμισε με τον πατέρα του στο Όουκλαντ της Καλιφόρνιας. Σε ηλικία 18 ετών, μετά τον δεύτερο γάμο του πατέρα του, ο Τζάκσον μετακόμισε στο Ανατολικό Σικάγο για να ζήσει με τη μητέρα του, τους δυο αδερφούς και την αδερφή του. Λίγο καιρό μετά την εγκατάστασή του εκεί, βρήκε δουλειά στην Inland Steel Company χωρίς να ολοκληρώσει τη φοίτηση στο λύκειο. Ενώ ήταν στο Ανατολικό Σικάγο, ξεκίνησε να κυνηγήσει τα όνειρά του να γίνει μποξέρ και απέκτησε δημοφιλία με το πρόγραμμα Golden Gloves. Ενώ προετοιμαζόταν για επαγγελματική καριέρα στο μποξ, συνάντησε τη δεκαεπτάχρονη Katherine Scruse, που ζούσε και εκείνη στο Ανατολικό Σικάγο και φοιτούσε στο Washington High School. Ο Τζάκσον παντρεύτηκε άλλη γυναίκα από την οποία πήρε γρήγορα διαζύγιο προτού ξεκινήσει η σχέση του με την Κάθριν.
Ο Τζόζεφ και η Κάθριν παντρεύτηκαν στις 5 Νοεμβρίου 1949. Τον Ιανουάριο του 1950, αγόρασαν ένα μικρό σπίτι δυο δωματίων στην 2300 Jackson Street στο Gary της Ιντιάνα. Το πρώτο παιδί της οικογένειας Τζάκσον, η Maureen Reillette "Rebbie" Jackson, γεννήθηκε τέσσερις μήνες αργότερα, στις 29 Μαΐου 1950, στην οικία Τζάκσον. Όντας εργαζόμενος στην Inland Steel, ο Τζάκσον εγκατέλειψε τα όνειρά του να γίνει επαγγελματίας μποξέρ προκειμένου να υποστηρίξει την οικογένειά του και ξεκίνησε να εργάζεται στην εταιρεία αυτή ως μεταφορέας πλήρους απασχόλησης. Αργότερα προσλήφθηκε σε μια δεύτερη δουλειά μερικής απασχόλησης στο American Foundries στο Ανατολικό Σικάγο. Στο μεταξύ, η σύζυγός του Κάθριν ανέλαβε τη φροντίδα της οικογένειας. Στα τέλη της δεκαετίας του 1950 ξεκίνησε να εργάζεται με μερική απασχόληση στα Sears στο Gary. Οι Τζάκσονς απέκτησαν δέκα παιδιά (ο γιος τους Brandon Jackson πέθανε στη γέννα). Στις αρχές της δεκαετίας του 1950, ο Τζάκσον έκανε εμφανίσεις με το μπλουζ συγκρότημά του The Falcons, παίζοντας κιθάρα. Παρ'όλες τις προσπάθειές τους, οι The Falcons δεν κατάφεραν να υπογράψουν κάποιο συμβόλαιο και διαλύθηκαν όταν ένα από τα μέλη, ο Thornton "Pookie" Hudson, ίδρυσε το δικό του συγκρότημα το 1952.
Γάμος
Ο Τζόε Τζάκσον φέρεται ότι είχε μια πολύχρονη εξωσυζυγική σχέση. Αυτό οδήγησε την Κάθριν να υποβάλλει αίτηση διαζυγίου στις 9 Μαρτίου 1973 σε έναν δικηγόρο του Λος Άντζελες, αλλά αποφάσισε να ακυρώσει τα χαρτιά του διαζυγίου.
Την επόμενη χρονιά, ο Τζάκσον αναγνώρισε την πατρότητα του παιδιού της Cheryl Terrell. Η κόρη τους, Joh'Vonnie Jackson, γεννήθηκε στις 30 Αυγούστου 1974. Αυτό οδήγησε τον Τζάκσον και την Terrell σε μια 25χρονη σχέση προκειμένου να μεγαλώσουν την κόρη τους Joh'Vonnie. Η Κάθριν προσπάθησε ακόμα μια φορά να πάρει διαζύγιο από τον σύζυγό της το 1982 αλλά και πάλι πείστηκε να εγκαταλείψει τα σχέδιά της. Τότε ο Τζάκσον μετακόμισε στο Λας Βέγκας με την Κάθριν να παραμένει στην οικία της οικογένειας Τζάκσον στο Encino της Καλιφόρνια. Παρόλο που ζούσαν χωριστά, η Κάθριν και ο Τζόες παρέμειναν επισήμως παντρεμένοι μέχρι τον θάνατό του η Κάθριν αρνήθηκε τις φήμες ότι η ίδια και ο Τζάκσον είχαν αποξενωθεί μεταξύ τους.
Παιδιά
Ο Τζόε Τζάκσον απέκτησε έντεκα παιδιά, δέκα από τα οποία με τη σύζυγό του Κάθριν Τζάκσον :
Τελευταία χρόνια
Το 2011, ο Τζάκσον μπήκε στο Arkansas Black Hall of Fame.
Το 2014, ο Τζάκσον αποδέχτηκε το βραβείο Rhythm & Blues Music Hall of Fame το οποίο έλαβε ο γιος του Μάικλ. Τον επόμενο χρόνο βραβεύτηκε με το The Rhythm & Blues 2015 Humanitarian Award. Τον Ιούνιο του 2015, ο Τζάκσον εμφανίστηκε στα BET Awards 2015 μαζί με την κόρη του Τζάνετ Τζάκσον καθώς η τελευταία έλαβε το Ultimate Icon Award.
Στις 27 Ιουλίου 2015, ο Τζάκσον μεταφέρθηκε στο νοσοκομείο μετά από εγκεφαλικό και καρδιακή αρρυθμία ενώ γιόρταζε τα 87α γενέθλιά του στη Βραζιλία. Δεν ήταν σε αρκετά σταθερή κατάσταση για να φύγει από τη χώρα με αεροπλάνο για περαιτέρω θεραπεία παρά μόνο δυο εβδομάδες αργότερα. Με την άφιξή του στο Λος Άντζελες στις 11 Αυγούστου 2015, εισήχθη για θεραπεία στο Ιατρικό Κέντρο Cedars-Sinai για να διορθώσει τη θολή όραση μετά το εγκεφαλικό.
Τον Ιανουάριο του 2017, ο αδερφός του Τζάκσον, Λώρενς Τζάκσον, πέθανε.
Θάνατος
Στις 22 Ιουνίου 2018, το TMZ ανέφερε ότι ο Τζάκσον νοσηλευόταν στο Λας Βέγκας καθώς υπέφερε από καρκίνο στο πάγκρεας, όντας στα τελευταία στάδια της ασθένειας. Πέθανε στο Λας Βέγκας στις 27 Ιουνίου 2018 σε ηλικία 89 ετών.
Παραπομπές
Κατηγορία:Αμερικανοί αυτοβιογράφοι
Κουσές Ηρακλείου
Ο Κουσές είναι χωριό και έδρα ομώνυμης κοινότητας του Δήμου Φαιστού στην Περιφερειακή Ενότητα Ηρακλείου της Κρήτης. Ανήκε στην επαρχία Καινούργιου του νομού Ηρακλείου. Η θέση του είναι σε υψόμετρο 130μ. στους βόρειους πρόποδες του υψώματος Πύργος (υψ. 228 μ.) των Αστερουσίων. Από εκεί η θέα είναι πανοραμική προς την πεδιάδα της Κάτω Μεσσαράς. Η απόστασή του από το Ηράκλειο είναι 61,5 χλμ. Πολύ κοντά στο χωριό βρίσκεται και η Φαιστός.
Κύρια ασχολία των κατοίκων του χωριού είναι η γεωργία. Πανηγυρίζει στις 25 Ιουλίου, ημέρα εορτασμού της Κοιμήσεως της Αγίας Άννας. Το χωριό έχει ιστορικό ενδιαφέρον, καθώς κατά την Τουρκοκρατία υπήρξε φέουδο της μεγάλης οικογένειας των Κουρμούληδων, οι οποίοι υπήρξαν κρυπτοχριστιανοί. Σύμφωνα με την παράδοση στον Κουσέ λειτούργησε Κρυφό Σχολείο, με δάσκαλο κάποιον Σπάγο.Το όνομά του δόθηκε στη συνοικία Σπαγουλιανά.
Ενετοκρατία
Αναφορά στον οικισμό έχουμε στον Μπαρότσι (1577) με την ονομασία Cussé. Το  χωριό   αναφέρεται   επίσης στον Καστροφύλακα με 76 κατοίκους.
Κόρη (ανατομία)
Η κόρη είναι το μεταβλητό σε μέγεθος άνοιγμα του ματιού στο κέντρο της ίριδας. Στον άνθρωπο έχει κυκλικό σχήμα, ενώ σε άλλα ζώα συχνά έχει σχισμοειδές σχήμα. Η κόρη ρυθμίζει την ποσότητα του φωτός που μπαίνει στο μάτι. Φαίνεται μαύρη επειδή το φως που τη διαπερνά απορροφάται από τους ιστούς στο εσωτερικό του ματιού. Συνήθως οι κόρες και των δύο ματιών έχουν το ίδιο μέγεθος. Η λέξη ετυμολογείται από το θηλυκό του αρχαίου ελληνικού «κόρος» <κούρος. Η λέξη σήμαινε τη νεαρή κοπέλα, σημασία με την οποία συνδέεται το «κόρη οφθαλμού» που πιθανώς σήμαινε αρχικά τη μικρή εικόνα ως αντανάκλαση του οπτικού ειδώλου.
Κουσές Ηρακλείου
Τουρκοκρατία
thumb|250px|Ο πύργος των Κουρμούληδων. Οι κρυπτοχριστιανοί Κουρμούληδες υπήρξαν διάσημη οικογένεια που τιμωρούσαν αυτούς που κακομεταχειρίζονταν τους Χριστιανούς αγάδες της Μεσαράς. Κατά την Επανάσταση του 1821 πολέμησαν μαζί με τους Χριστιανούς με σκοπό να απελευθερώσουν την Κρήτη από τον τουρκικό ζυγό. Η οικογένεια έδωσε στον αγώνα 80 πολεμιστές, εκ των οποίων μόνο οι 4 είδαν το τέλος της Επανάστασης. Σημαντικότερο μέλος της οικογένειας ήταν ο Φιλικός και αρχηγός της Επαναστάσεως στην Ανατολική Κρήτη, Μιχάλης Κουρμούλης, που πέθανε από τα τραυματά του στην Ύδρα το 1824.
Κόρη (ανατομία)
Συγκριτική ανατομία
Στους ανθρώπους και σε πολλά ζώα (και μερικά ψάρια), το μέγεθος της κόρης ελέγχεται με ακούσια συστολή και διαστολή της ίριδας μέσω του φωτοανακλαστικού, έτσι ώστε να ρυθμίζεται η ποσότητα του φωτός που μπαίνει στο μάτι. Σε κανονικό φωτισμό, η κόρη του ανθρώπινου ματιού έχει διάμετρο περίπου 3-4 χιλιοστά· σε έντονο φως η κόρη έχει διάμετρο περίπου 1,5 χιλιοστά, ενώ σε συνθήκες χαμηλού φωτισμού διαστέλλεται σε διάμετρο περίπου 8 χιλιοστών.
Το σχήμα της κόρης ποικίλλει ανάμεσα στα διάφορα είδη. Τα πιο κοινά σχήματα είναι το κυκλικό ή το σχισμοειδές, αν και πιο περίπλοκα σχήματα απαντώνται σε μερικά θαλάσσια είδη. Οι λόγοι για τους οποίους παρατηρούνται διαφορετικά σχήματα είναι περίπλοκοι· το σχήμα της κόρης έχει στενή σχέση με τα οπτικά χαρακτηριστικά του φακού, το σχήμα και την ευαισθησία του αμφιβληστροειδούς και τις συνθήκες ζωής και επιβίωσης του είδους.
Κουσές Ηρακλείου
Μνημεία
Στον Κουσέ σώζονται δύο πύργοι των Κουρμούληδων, με πολεμίστρες. Σε έναν από αυτούς βρίσκεται η εκκλησία (κατακόμβη) της Αγίας Πελαγίας, όπου μαζεύονταν κρυφά και λάτρευαν το Χριστό οι κρυπτοχριστιανοί. Άλλες εκκλησίες στο χωριό είναι του Αγίου Αντωνίου, των Αγίων Πάντων και του Αγίου Γεωργίου. Υπάρχει επίσης ο ναός της Κοιμήσεως της Αγίας Άννας.
Κόρη (ανατομία)
Συγκριτική ανατομία
Οι κόρες σε σχήμα σχισμής απαντώνται συνήθως σε είδη που δραστηριοποιούνται κάτω από ένα ευρύ φάσμα φωτιστικών συνθηκών. Όταν το φως είναι έντονο η κόρη συστέλλεται, αλλά παρόλα αυτά επιτρέπει το φωτισμό ενός μεγάλου τμήματος του αμφιβληστροειδούς.
Ο προσανατολισμός της κόρης μπορεί να σχετίζεται με τη διεύθυνση των κινήσεων που πρέπει να διακρίνει με μεγαλύτερη ευαισθησία το μάτι (έτσι, μια κόρη με κάθετο προσανατολισμό θα αύξανε την ευαισθησία των ματιών της γάτας στην οριζόντια κίνηση ενός ποντικού). Όσο πιο στενή είναι η κόρη, τόσο ακριβέστερη είναι η αίσθηση βάθους της περιφερειακής όρασης. Ζώα όπως οι κατσίκες και τα πρόβατα μπορεί να ανέπτυξαν κόρη με οριζόντιο προσανατολισμό επειδή η καλύτερη όραση προς την κατακόρυφη διεύθυνση μπορεί να είναι πιο χρήσιμη σε ένα ορεινό περιβάλλον.
Κουσές Ηρακλείου
Μνημεία
Δείτε επίσης: Κοινότητα Κουσέ
Κόρη (ανατομία)
Συγκριτική ανατομία
Τα φίδια που ζουν στο έδαφος, όπως οι βόες, οι πύθωνες και οι οχιές έχουν σχισμοειδείς κόρες κάθετα προσανατολισμένες, πράγμα που τα βοηθά στο κυνήγι λείας που κινείται κι αυτή στο έδαφος, ενώ τα φίδια που ζουν στα δέντρα έχουν κυκλικές κόρες. Τα μικρά αιλουροειδή και οι αλεπούδες έχουν επίσης σχισμοειδείς κόρες, ενώ τα λιοντάρια και οι λύκοι έχουν κυκλικές, αν και ανήκουν στις ίδιες οικογένειες. Μια εξήγηση για αυτές τις διαφορές είναι ότι η σχισμοειδής κόρη βοηθά περισσότερο τα ζώα που κυνηγούν μικρή λεία, παρά αυτά που κυνηγούν μεγάλη.
Κουσές Ηρακλείου
Παραπομπές
Κουσε Κουσες Κατηγορία:Δήμος Φαιστού
Κόρη (ανατομία)
Συστολή και διαστολή της κόρης
Ορισμένα φάρμακα και ναρκωτικά, όπως η ηρωίνη, προκαλούν μύση, δηλαδή συστολή της κόρης. Άλλες ουσίες, όπως το αλκοόλ, προκαλούν μυδρίαση, δηλαδή διαστολή. Η μη προσαρμογή και απουσία αντίδρασης της κόρης σε διαφορετικές συνθήκες φωτισμού λέγεται κυκλοπληγία και μπορεί να προκληθεί τεχνητά με τη χρήση ουσιών για ιατρικούς σκοπούς.
Το κοινό κινητικό νεύρο, συγκεκριμένα το παρασυμπαθητικό τμήμα του που έρχεται από τον πυρήνα Έντινγκερ-Βέστφαλ, καταλήγει στον σφιγκτήρα μυ της ίριδας, που δρα σαν σφιγκτήρας της κόρης. Όταν ο μυς αυτός συσπάται, αυξάνεται το μέγεθος της ίριδας, άρα μειώνεται το μέγεθος της κόρης. Η διαστολή της κόρης προκαλείται από τον διαστολέα μυ, που βρίσκεται από την άλλη πλευρά της ίριδας και ελέγχεται από το συμπαθητικό σύστημα. Τα δυο νευρικά συστήματα δρουν ανταγωνιστικά (με επικρατές το παρασυμπαθητικό), κι έτσι κατά την αλλαγή μεγέθους της κόρης παρατηρείται μικρή ταλάντωση της ίριδας.